Rikunarita-ORG/Wikinium huggingface dataset:
# எண்ணிம ரூபாய்

எண்ணிம ரூபாய் (e₹)|  Logo of Digital Rupee  Digital Banknotes and Coins |
| ஐ.எசு.ஓ 4217 |
| குறி | INR (எண்ணியல்: 356) |
| சிற்றலகு | 0.01 |
| அலகு |
| அலகு | Rupee |
| குறியீடு | e₹‎ |
| மதிப்பு |
| துணை அலகு |  |
|  1⁄100 | paisa |
| குறியீடு |  |
|  paisa |  |
| வங்கித்தாள் |  |
|  அடிக்கடி பயன்படுத்தப்படப்படும் வங்கித்தாள்(கள்) | e₹2, e₹5, e₹10, e₹20, e₹50, e₹100, e₹200, e₹500, e₹2,000 |
| Coins |  |
|  அடிக்கடி பயன்படுத்தப்படப்படும்
உலோக நாணயம்(கள்) | 50e, e₹1 |
| மக்கள்தொகையியல் |
| அறிமுகம் | * e₹-W: 01 November 2022 (01 November 2022) (pilot test)
* e₹-R: 01 December 2022 (01 December 2022) (pilot test)
 |
| பயனர்(கள்) |  இந்தியா |
| வெளியீடு |
| நடுவண் வங்கி | இந்திய ரிசர்வ் வங்கி |
|  இணையதளம் | www.rbi.org.in |
| அச்சடிப்பவர் | * Reserve Bank Innovation Hub
* National Payments Corporation of India
 |
|  இணையதளம் | * rbihub.in
* www.npci.org.in
 |
| மதிப்பீடு |
| பணவீக்கம் | 6.2% (2020–21) |
|  ஆதாரம் | RBI – Annual Inflation Report |
|  முறை | Consumer price index (India) |
| உடன் இணைக்கப்பட்டது |  Indian Rupee (at par) |
| மதிப்பு | $1 = e₹82.28 €1 = e₹86.64 ₹1 = e₹1.00 ¥1 = e₹11.80 (07 December 2022) |

**எண்ணிம ரூபாய் (e₹)**  அல்லது டிஜிட்டல் ரூபாய் அல்லது **eINR** அல்லது **E-ரூபாய்** என்பது இந்திய ரூபாயின் அடையாள குறியாக்கம் செய்யப்பட்ட டிஜிட்டல் பதிப்பாகும், இது இந்திய ரிசர்வ் வங்கியால் (RBI) மத்திய வங்கி டிஜிட்டல் நாணயமாக (CBDC) வெளியிடப்படும். எண்ணிம ரூபாய் ஜனவரி 2017 இல் முன்மொழியப்பட்டது மற்றும் 2022-23 நிதியாண்டில் தொடங்கப்படும். டிஜிட்டல் ரூபாய் பிளாக்செயின் விநியோகிக்கப்பட்ட லெட்ஜர் தொழில்நுட்பத்தைப் பயன்படுத்துகிறது.

ரூபாய் நோட்டுகளைப் போலவே இதுவும் தனித்துவமாக அடையாளம் காணக்கூடியதாக இருக்கும் மற்றும் மத்திய வங்கியால் கட்டுப்படுத்தப்படும். இதனை நிர்வகிக்கும் பொறுப்பு ரிசர்வ் வங்கியிடம் உள்ளது. மக்களிடையை புழங்கவிடும் திட்டங்களில் நிகழ்நிலை(ஆன்லைன்) மற்றும் ஆஃப்லைன் அணுகலும் அடங்கும். நிதி நிறுவனங்களுக்கும், வங்கிகளுக்கும் இடையேயான வணிகப் பர்வர்த்தனைக்கு ரிசர்வ் வங்கி **மொத்த விற்பனைக்கான டிஜிட்டல் ரூபாயையும் (e₹-W)**, நுகர்வோர் மற்றும் சிறு வணிகப் பரிவர்த்தனைகளுக்கு **சில்லறை வணிகத்திற்கான டிஜிட்டல் ரூபாயையும் (e₹-R)** அறிமுகப்படுத்தும். டிஜிட்டல் ரூபாயை நடைமுறைப்படுத்துவதன் மூலம், பொது மக்கள், வணிகங்கள், வங்கிகள் மற்றும் ரிசர்வ் வங்கி ஆகியோர் சுமக்கும் ₹49,848,000,000 மதிப்பிலான நாணயத்தின் மீதான பாதுகாப்பு அச்சிடும் செலவை அகற்றுவதை நோக்கமாகக் கொண்டுள்ளது.

## மேலும் பார்க்கவும்

* ஒருங்கிணைந்த கட்டண இடைமுகம்
* மத்திய வங்கி டிஜிட்டல் நாணயம்
* டிஜிட்டல் ரென்மின்பி
* eNaira
* இ-செடி
* பெட்ரோ (கிரிப்டோகரன்சி)

## வெளி இணைப்புகள்

**இந்திய ரிசர்வ் வங்கி: மத்திய வங்கி டிஜிட்டல் நாணயத்தில் கருத்துக் குறிப்பை வெளியிடுதல்
* பேமெண்ட் விஷன் 2025
* மத்திய வங்கி டிஜிட்டல் நாணயத்தின் கருத்துக் குறிப்பு
* நாணயச் சட்டம், 2011

**நிதி அமைச்சகம்: மெய்நிகர் நாணயங்கள் தொடர்பாக எடுக்கப்பட வேண்டிய குறிப்பிட்ட நடவடிக்கைகளை முன்மொழிவதற்கான குழுவின் அறிக்கை
* கிரிப்டோகரன்சியை தடை செய்தல் & அதிகாரப்பூர்வ டிஜிட்டல் நாணய மசோதா, 2019 கட்டுப்பாடு
* Fintech தொடர்பான சிக்கல்கள் மீதான வழிகாட்டல் குழுவின் அறிக்கை
* நிதி மசோதா, 2022

## குறிப்புகள்
# இந்திய பஞ்சாபின் பொருளாதாரம்

பதிந்தா மின்னாற்றல் நிலையம், பஞ்சாப், இந்தியா
இந்தியாவின் வடக்கு மாநிலங்களில் ஒன்றான **பஞ்சாபின் பொருளாதாரம்** தேசியப் பொருளாதார வளர்ச்சிக்கான சின்னமாக உள்ளது; இந்தியா உணவுத்துறையில் தன்னிறைவு பெற வேளாண்மையில் பஞ்சாப் ஆற்றியுள்ள வியத்தகு முன்னேற்றம் உலகளவில் பாராட்டைப் பெற்றுள்ளது. 2008ஆம் ஆண்டு உலகளாவிய பசித்தோர் குறியீட்டில் இந்தியாவில் மிகவும் குறைவான பசித்தோர் வாழும் மாநிலமாக பஞ்சாப் உள்ளது. ஐந்து அகவைக்கு குறைவான சிறுவர்களில் நான்கில் ஒரு பங்கினரே குறைந்த எடை உள்ளவராக உள்ளனர்.

பஞ்சாபில் நல்லக் கட்டமைப்பைக் கொண்டுள்ளது. சாலை, இரும்புவழிப் போக்குவரத்து, வான்வழிப் போக்குவரத்து மற்றும் ஆற்றுவழிப் போக்குவரத்து மாநிலத்தின் பல பகுதிகளையும் இணைக்கின்றன. இந்தியாவில் மிகக் குறைந்த வறியோர் வீதமாக 6.16% (1999-2000 மதிப்பீடு) உள்ளது. இதனால் 2012இல் இந்திய அரசின் புள்ளியியல் தரவுகளின் அடிப்படையில் சிறந்த மாநிலத்திற்கான விருதை வென்றுள்ளது. அதே 2012இல் வெளிநாட்டுச் செலாவணி மிகக் கூடுதலாக வரப்பெற்ற மாநிலமாகவும் இருந்தது; கேரளா, தமிழ்நாடு, உத்தரப் பிரதேசத்தை அடுத்து இதன் வரவு $66.13 பில்லியன் ஆக இருந்தது.

## பேரியப் பொருளியல் போக்கு

இந்தியப் பஞ்சாபின் மொத்த உள்மாநில உற்பத்தியின் போக்கு சந்தை விலையில் பட்டியலிடப்பட்டுள்ளது; இது இந்திய அரசின் புள்ளியியல் மற்றும் திட்டச் செயலாக்க அமைச்சகத்தால் வெளியிடப்பட்டுள்ளது.

| ஆண்டு | மொத்த உள்மாநில உற்பத்தி (இந்திய ரூபாய்கள் / பத்து மில்லியன் / கோடிகள்) |
| --- | --- |
| 1980 | 50,250 |
| 1985 | 95,060 |
| 1990 | 188,830 |
| 1995 | 386,150 |
| 2000 | 660,100 |
| 2005 | 925,380  |
| 2011 | 2,213,320  |

மாநிலத்தின் கடன் 2005ஆம் ஆண்டில் மொத்த உள்மாநில உற்பத்தியில் 62 விழுக்காடாக இருந்தது.

## பெரிய நகரங்கள்

ஜலந்தர், அம்ரித்சர், லூதியானா, பட்டியாலா, பட்டிண்டா , பட்டாலா, கன்னா,பரித்கோட் , இராஜ்புரா, மொகாலி, மண்டி கோவிந்த்கர், ரோப்பார், ஃபிரோஸ்பூர், சங்குரூர், மலேர்கோட்லா, மோகா என்பன முதன்மை நிதிய, தொழில்மயமான நகரங்களாகும். மாநிலத்தின் மொத்த உள்மாநில உற்பத்தியில் இந்த நகரங்கள் பெரும்பங்கு வகிக்கின்றன.

## வேளாண்மை

புவியில் மிகுந்த மண்வளமிக்க பகுதிகளில் ஒன்றாக ஐந்து ஆறுகளின் மாநிலமான பஞ்சாப் விளங்குகின்றது. கோதுமை பயிரிட சிறப்பான மண்ணாக உள்ளது. அரிசி, கரும்பு, பழங்கள், காய்கறிகள் ஆகியனவும் இங்கு விளைவிக்கப்படுகின்றன.இந்தியப் பஞ்சாப் "இந்தியாவின் களஞ்சியம்" என்றும் "இந்தியாவின் ரொட்டிக் கூடை" என்றும் அழைக்கப்படுகின்றது. இந்தியக் கோதுமை உற்பத்தியில் 17% உம் அரிசி உற்பத்தியில் 11%உம் இங்கு விளைகின்றன (2013 தரவு). இந்தியப் பரப்பில் பஞ்சாபின் பரப்பளவு 1.4% மட்டுமே; இருப்பினும் நாட்டில் உற்பத்தியாகும் தானியங்களில் ஏறத்தாழ 12% இங்கு உற்பத்தியாகின்றன. The largest grown crop is கோதுமை மிக கூடுதலான அளவில் உற்பத்தியாகின்றது. மற்ற முக்கியமான பயிர்களாக நெல், பருத்தி, கரும்பு, கம்பு, மக்காச்சோளம், வாற்கோதுமை, பழங்கள் உள்ளன.

நீர்ப்பாசனத்திற்கான முதன்மை வளங்களாக கால்வாய்களும் குழாய்க் கிணறுகளும் உள்ளன. வேனிற்கால பயிர்களாக (*ராபி* பயிர்கள்) கோதுமை, கிராம், பார்லி, உருளைக் கிழங்குகள், குளிர்கால காய்கனிகள் உள்ளன. முன்பனிக்கால பயிர்களாக (*காரிஃப்*) நெல், மக்காச்சோளம், கரும்பு, பருத்தி, இருபுற வெடிக்கனிகள் உள்ளன.

உள்மாநில மொத்த உற்பத்தியில் வேளாண்மை மற்றும் தொடர்புடையத் தொழில்களின் பங்கு, 2013-14இல், 28.13% ஆக இருந்தது.

## தொழிற் துறை

மாநிலத்தில் உள்ள தொழிலகங்களை மூன்று பகுப்புகளில் பிரிக்கலாம்:

* வேளாண்-அடிப்படை தொழிலக நிறுவனங்கள்
* இயந்திரத் தொகுதி ஆலைகள்
* வேதிப்பொருள் ஆலைகள்

## மேற்சான்றுகள்
# இந்தியாவில் போக்குவரத்து

மும்பை-பூனே நெடுஞ்சாலை
சுதந்திர இந்தியாவில் போக்குவரத்தானது தேசிய பொருளாதாரத்தில் முக்கியப் பங்கு வகிக்கிறது . 3,287,240 ச.கி.மீ. நிலப்பரப்பு கொண்ட இந்தியாவில் கணக்கிடப்பட்ட 1,028,737,436 மக்கள் வாழ்கின்றதினால் போக்குவரத்து தேவையானதாகவும் , வசதியானதாகவும் இருக்கிறது . 1990 களில் இந்தியாவில் நிதி நெருக்கடி ஏற்பட்டதினால் அடிப்படி வசதிகளின் முன்னேற்றம் நாடெங்கும் வேகமாக வளர்ந்து . இன்று நிலம் , நீர் , ஆகாயம் என்று எல்லா வழியிலும் போக்குவரத்து நன்கு செயல் படுகிறது . ஆனால் மொத்த உள்நாட்டு உற்பத்தி குறைவாக உள்ளது இந்தியாவில் போக்குவரத்தை அடைவது அனைத்து இடங்களிலும் சரிசமமாக இல்லை என்பதை உணர்த்தியது . இரு சக்கர வாகனமானது வெறும் பத்து விழுக்காடு ( அதாவது 102,873,744 மக்கள் ) குடும்பத்தினர்களே சொந்தமாக கொண்டிருந்தது . சீருந்துகள் கொண்டவர்கள் பணம்படைத்தவர்களான 0.7 விழுக்காடு (அதாவது 7,201,163 மக்கள் ) குடும்பத்தினர்களே வைத்திருந்தனர் . பொது போக்குவரத்து இந்தியாவில் முன்னனி போக்குவரத்து நிறுவனமாக இருக்கிறது .மேலும் இதுவே அதிகம் பயன்படுத்தப் படுவதாக உள்ளது . ஒரு வருடத்தின் சராசரி உலக போக்குவரத்தான 6 பில்லியன் பயணிகள் மற்றும் 350 மில்லியன் டன் சரக்குகளில் இந்தியாவின் தொடர்வண்டி போக்குவரத்து மிக நீளமானதாகவும் , நான்காவது அதிபயன்பாட்டு தளமாகவும் இருக்கிறது .

இந்தியாவின் போக்குவரத்தில் முன்னேற்றங்கள் பலவாக இருந்தாலும் கூட காலங்கடந்த அடிப்படை வசதிகளினால் இன்னும் பல்வேறு இடையூறுகளை சந்தித்து வருகிறது . இதனால் வருடம் தோறும எப்படியாவது பத்து விழுக்காடுகள் போக்குவரத்து பற்றாக்குறை ஏற்படுகிறது . கோல்ட்மன் சாச்ஸ் இன் கணக்குப்படி , பதினொன்றாம் ஐந்து வருட திட்டத்திற்கு இந்தியா 500 பில்லியன் டாலர்கள் பொருளாதார வளர்ச்சிகளுக்காகவும் அடுத்த கட்டமாக அடிப்படை வசதிகளை உருவாக்கும் செயற்றிட்டத்திற்காக 1.7 ட்ரில்லியன் டாலர்களையும் செலவிடவேண்டும் என்று குறிப்பிடப்பட்டுள்ளது .

## வெகு தூர போக்குவரத்துகள்

### இரயில்வே

டார்ஜீலிங் இமாலயன் இரயில்வே ஒரு உலக பாரம்பரிய தலமாகும்
தொடர்வண்டியானது இந்தியாவில் முதலில் 1853-இல் அறிமுகப்படுத்தப்பட்டது. இந்தியாவில் நெடுந்தொலைவுப் பயணங்களுக்கு இரயில் போக்குவரத்தே முதன்மையாகப் பயன்படுத்தப் படுகிறது. இரயில் போக்குவரத்தானது இந்திய இரயில்வே என்ற அரசு நிறுவனத்தினால் ஆளப்படுகிறது. இரயில் பாதைகள் நாடு முழுதும் பரவியுள்ளது. இதன் மொத்த நீளம் 63,140 கிலோமீட்டர்கள் ஆகும்.இது உலகின் மிகப் பெரிய இரயில் வலையமைப்புகளில் ஒன்று ஆகும்.

இது ஆண்டொன்றுக்கு 500 கோடிக்கும் அதிகமான மக்களையும் 350 மில்லியன் டன்களுக்கு அதிகமான சரக்கையும் இடம்பெயர்க்கிறது. இது 28 மாநிலங்களிலும் மூன்று யூனியன் பிரதேசங்களிலும் செயல்படுகிறது. மேலும் இது அண்டை நாடுகளான நேபாளம், பங்களாதேஷ், பாகிஸ்தான் போன்றவற்றையும் இணைக்கிறது.

## மேற்கோள்கள்
# ஜிசாட்-9

GSAT-9|  |
| திட்ட வகை | தகவல் தொடர்பு |
| இயக்குபவர் | இசுரோ |
| திட்டக் காலம் | 12 ஆண்டுகள் (planned) |
|  |
|  |
| விண்கலத்தின் பண்புகள் |
| செயற்கைக்கோள் பேருந்து | ஐ-2கே |
| தயாரிப்பு | இசுரோ செய்மதி நடுவம் Space Applications Centre |
| ஏவல் திணிவு | 2,330 கிலோகிராம்கள் (5,140 lb) |
| திறன் | 2.3 kilowatts |
|  |
|  |
| திட்ட ஆரம்பம் |
| ஏவப்பட்ட நாள் | 5 மே 2017 |
| ஏவுகலன் | GSLV Mk.II |
| ஏவலிடம் | Satish Dhawan SLP |
|  |
|  |
| சுற்றுப்பாதை அளபுருக்கள் |
| Reference system | Geocentric |
| சுற்றுவெளி | Geostationary |
| Longitude | 48° East |
|  |
|  |
| Transponders |
| Band | 12 Ku band |
|  |

**ஜிசாட்-9** (*GSAT-9*) அல்லது **தெற்காசிய செயற்கைக்கோள்** என்பது ஒரு புவிநிலை தொடர்பியல் செயற்கைக்கோள் ஆகும். இதன் முக்கிய நோக்கமாக கே யூ பட்டையில் பல்வேரும் தொடர்பியல் பயன்பாடுகளை தெற்காசிய நாடுகள் முழுமைக்கும் ஏற்படுத்துதல். இது இந்தியாவின் ஜீ. எஸ். எல். வி - எப். 09 என்ற ஏlவூர்தியினால் மே 5, 2017 அன்று விண்ணில் செலுத்தப்பட்டு புவியிணக்க இடைப்பாதையில் நிறுவப்பட்டது. இது. சதீஸ் தவான் விண்வெளி மையத்தின் இரண்டாவது ஏவு தளத்திலிருந்து விண்ணில் செலுத்தப்பட்டது.

## ஏவூர்தி

ஜீ. எஸ். எல். வி - எப். 09 திட்டமானது புவிநிலை ஏவு ஊர்தியின் பதினோறாவது பறப்பாகும்; மேலும் இது இந்தியாவிலேயே உருவாக்கப்பட்ட கடுங்குளிர் மேலடுக்கு உடைய ஜீ. எஸ். எல். வி.யின் நான்காவது தொடர்ச்சியான ஏவுதலாகும். இந்த ஊர்தி 2-2.5 டன் நிறை உடைய செயற்கைக்கோள்களை புவியிணக்க இடைப்பாதையில் நிறுவும் வகையில் வடிவமைக்கப்பட்டுள்ளது. இதன் கட்டமைப்பு இதற்கு முன் வெற்றிகரமாக செலுத்தப்பட்ட மூன்று எவூர்திகளை (GSLV-D5, GSLV-D6, GSLV-F05) ஒத்தது.

## மேற்கோள்கள்
# குடவள்ளி ராமபிரம்மம்

| குடவள்ளி ராமபிரம்மம் |
| --- |
| பிறப்பு | 24 ஜூன் 1902 நந்தமூரு, கிருஷ்ணா மாவட்டம், ஆந்திரப் பிரதேசம், இந்தியா |
| இறப்பு | 1 அக்டோபர் 1946(1946-10-01) (அகவை 44) |
| பணி | இயக்குநர் திரைப்படத் தயாரிப்பாளர் திரைக்கதை ஆசிரியர் |
| வாழ்க்கைத் துணை | சாராதாம்பா |

"பிரெண்ட்ஸ் அண்ட் கோ என்பது குடவள்ளி ராமபிரம்மத்தால் நடத்தப்பட்டு வந்த ஒரு வணிகமாகும்
**குடவள்ளி ராமபிரம்மம்** (*Gudavalli Ramabrahmam*) ஓர் இந்திய திரைப்பட இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் முக்கியமாக தெலுங்குத் திரையுலகில் தனது படைப்புகளுக்கு பெயர் பெற்றவர். இவர் *மாலா பிள்ளா* (1938) , *ரைத்து பிட்டா* (1939) போன்ற விமர்சன ரீதியாக பாராட்டப்பட்ட சமூக பிரச்சனைத் திரைப்படங்களை இயக்கியவர். 1945ஆம் ஆண்டில், இவர் தென்னிந்திய திரைப்பட வர்த்தக சபையின் தலைவராக தேர்ந்தெடுக்கப்பட்டார். இவர் *பல்நாட்டி யுத்தம்* என்ற திரைப்படத்தின் இணை இயக்குநராகவும் இருந்தார்.

## ஆரம்ப வாழ்க்கையும் தொழிலும்

இவர், 1902இல் கிருஷ்ணா மாவட்டம் நந்தமுரு கிராமத்தில் குடவள்ளி வெங்கய்யா - பாப்பம்மா தம்பதியருக்கு பிறந்தார். 1918இல், இவர் தனது இடைநிலைக் கல்வியை பந்தரிலுள்ள தேசியக் கல்லூரியில் முடித்தார். பதினெட்டு வயதில் சாராதாம்பாள் என்பவரை திருமணம் செய்து கொண்டார். 1931இல், இவர் ஆந்திர விவசாயிகள் சந்திப்பு ஏற்பாட்டுக் குழுவின் தலைவரானார். 1934இல், ஆந்திர நாடக அமைப்பின் செயலாளராக தேர்ந்தெடுக்கப்பட்டார். பின்னர் சென்னையில் *பிரஜாமித்ரா* என்ற இதழின் ஆசிரியராகப் பணியாற்றினார்.

அதைத் தொடர்ந்து, தெலுங்குத் திரையுலகில் நுழைந்தார். மேலும் "சாரதி சித்ரா" என்ற திரைப்படத் தயாரிப்பு நிறுவனத்தை நிறுவி, "கனக தாரா" என்ற படத்தின் தயாரிப்பு நிர்வாகியாக பணியாற்றினார். பின்னர் இவர் தனது சொந்தத் தயாரிப்பில் *திரௌபதி வஸ்த்ராபரணம்* என்ற நாட்டுப்புறத் திரைப்படம் மூலம் இயக்கத்தில் இறங்கினார். பின்னர் தயாரிப்பாளர் பி.வி.தாஸுடன் இணைந்து *ஸ்ரீ கிருஷ்ண லீலாலு* என்ற படத்தை இயக்கினார். இவர் *ரைத்து பிட்டா (1939), இல்லாலு* (1940) *அபவாது* (1941), *பத்தினி* (1942), *பந்துலம்மா* (1943), *மாயலோகம்* (1945) போன்ற படங்களையும் இயக்கியுள்ளார். இவர் 1 அக்டோபர் 1946 இல் இறந்தார்.

## மேற்கோள்கள்
# பாலிஜேபள்ளி இலட்சுமிகாந்த கவி

| பாலிஜேபள்ளி இலட்சுமிகாந்த கவி |
| --- |
| பிறப்பு | (1881-12-23)23 திசம்பர் 1881 பாபட்லா, இந்தியா |
| இறப்பு | 30 சூன் 1953 ஸ்ரீகாளஹஸ்தி, இந்தியா |
| கல்வி | பல்கலைக்கழக நுழைவுத் தேர்வு |
| கல்வி நிலையம் | இந்துக் கல்லூரி, குண்டூர் |
| வகை | திரைக்கதை, பாடல், நடிப்பு |
| குறிப்பிடத்தக்க படைப்புகள் | *சத்ய அரிசந்திரியமு* |
| குடும்பத்தினர் | பாலிஜேபள்ளி சீதாராமையா |

**பாலிஜேபள்ளி இலட்சுமிகாந்த கவி** (*Balijepalli Lakshmikantha Kavi*; 23 திசம்பர் 1881 - 30 சூன் 1953) என்பவர் இந்திய நாடக ஆசிரியரும்,புதின எழுத்தாளாரும், கவிஞரும், திரைக்கதை எழுத்தாளரும், நடிகரும் விடுதலைப் போராட்ட வீரரும் ஆவார். 1924இல் எழுதப்பட்ட *சத்ய அரிசந்திரியமு* என்ற மாபெரும் நாடகத்திற்காகவும், தெலுங்குத் திரைத்துறையில் இவர் செய்த படைப்புகளுக்காகவும் நினைவுகூரப்படுகிறார்.

## வாழ்க்கை

கவி 1881இல் பாபட்லா அருகே குண்டூர் மாவட்டத்தில் உள்ள இடிகம்பாடு கிராமத்தில் நரசிம்ம சாசுதிரி மற்றும் ஆதிலட்சுமம்மா தம்பதியருக்கு மகனாகப் பிறந்தார். கர்னூலில் பல்கலைக்கழக நுழைவுத் தேர்வு கல்வியினை முடித்த பிறகு, துணைப் பதிவாளர் அலுவலகத்தில் குமாசுதாவாக சிறிது காலம் பணியாற்றினார். கவி இந்துக் கல்லூரியில் ஆசிரியராகப் பணியாற்றினார். இவர் அவதானங்களைச் செய்வதற்காக வெவ்வேறு ஜமீன்தாரிகளுக்குச் சுற்றுப்பயணம் மேற்கொள்வார்.

கவி 1922-ல் சல்லப்பள்ளி ராஜாவின் உதவியுடன் குண்டூரில் சந்திரிகா அச்சகத்தை நிறுவினார். இவர் உப்பு சத்தியாகிரகத்தில் பங்கேற்று சிறை சென்றார். சிறையில் இருந்தபோது, இவர் *சத்ய அரிச்சந்திரிய* நாடகத்தை எழுதினார். இவர் 1926-ல் முதல் நாடகக் குழுவை நிறுவி, சத்ய அரிச்சந்திர மற்றும் உத்தர ராகவம் நாடகங்களில் பலமுறை நடித்தார். இந்த நாடகங்களில் இவர் முக்கிய வேடங்களில் நடித்து வந்தார். இவர் நடித்த மிக முக்கியமான பாத்திரம் நக்சத்திரகப் பாத்திரமாகும்.

சித்தஜல்லு புல்லையாவின் ஊக்கத்துடன் திரைப்படத் துறையில் நுழைந்த இவர், சில தெலுங்கு படங்களில் வசனங்கள், பாடல்கள் எழுதி நடித்தார். நடிகராக இவரது முதல் படம் 1939இல் வெளியான *வர விக்ரயம்*. இதில் இவர் லிங்கராஜு என்ற கதாபாத்திரத்தில் நடித்தார். இவர் 1953இல் ஸ்ரீகாளஹஸ்தியில் இறந்தார்.

## இலக்கியப் படைப்புகள்

*சத்ய அரிச்சந்திரியமு* நாடகத்தின் அட்டைப் பக்கம்
* *சிவானந்தலஹரி சதகம்* (ஆதி சங்கரரின் படைப்புகளின் தெலுங்கு மொழிபெயர்ப்பு; 1916)
* *ஸ்வராஜ்ய சமஸ்யா* (கவிதை)
* *பிரம்மரதம்* (நாவல்)
* *மணி மஞ்சுஷா* (நாவல்)
* *புத்திமதி விலாசமு* (நாடகம்)
* *சத்ய ஹரிச்சந்திரியமு* (நாடகம்)
* *உத்தர ராகவமு* ( பவபூதியின் படைப்பின் தெலுங்கு மொழிபெயர்ப்பு)

## திரைப்படவியல்

* *அனசூயா* (1936) (எழுத்தாளர்)
* *ஜராசந்தா* (1938) (பாடலாசிரியர்)
* *மல்லி பெல்லி* (1939) (வசன எழுத்தாளர் மற்றும் நடிகர்)
* *வர விக்ரயம்* (1939) (வசன எழுத்தாளர் மற்றும் நடிகர்)
* *பூகைலாசா* (1940) (வசனம்)
* *விஸ்வ மோகினி* (1940) (வசனம்)
* *ஜீவன முக்தி* (1942)
* *பாலா நாகம்மா* (1942) (எழுத்தாளர் மற்றும் நடிகர்)
* *தாசில்தார்* (1944) (வசன எழுத்தாளர் மற்றும் நடிகர்)
* *பிரம்ம ரதம்* (1947) (எழுத்தாளர்)
* *ரக்ஷரேகா* (1949) (வசனங்கள், கதை எழுத்தாளர் மற்றும் நடிகர்)

## மேற்கோள்கள்
# மாயா பஜார் (1957 திரைப்படம்)

| *மாயா பஜார்* |
| --- |
|  |
| இயக்கம் | கே. வி. ரெட்டி |
| தயாரிப்பு | பி. நாகிரெட்டி விஜயா சக்கரபாணி |
| கதை | பி. நாகேந்திரராவ் |
| இசை | கண்டசாலா |
| நடிப்பு | ஜெமினி கணேசன் என். டி. ராமராவ் எம். என். நம்பியார் கே. ஏ. தங்கவேலு டி. பாலசுப்பிரமணியம் சாவித்திரி ஆர். பாலசரஸ்வதி டி. பி. முத்துலட்சுமி லட்சுமிபிரபா |
| வெளியீடு | ஏப்ரல் 12, 1957 |
| ஓட்டம் | . |
| நீளம் | 17334 அடி |
| நாடு | இந்தியா |
| மொழி | தமிழ் |

**மாயா பஜார்** (*Mayabazar*) 1957 ஆம் ஆண்டு வெளிவந்த தமிழ்த் திரைப்படமாகும். கே. வி. ரெட்டி இயக்கத்தில் வெளிவந்த இத்திரைப்படத்தில் ஜெமினி கணேசன், சாவித்திரி என். டி. ராமராவ் மற்றும் பலரும் நடித்திருந்தனர்.

## பாடல்கள்

இத்திரைப்படத்திற்கு கண்டசாலா இசையமைக்க, தஞ்சை இராமையாதாஸ் பாடல்களை எழுதியிருந்தார்.

## மேற்கோள்கள்

* மாயாபஜார் பரணிடப்பட்டது 2006-05-14 at the வந்தவழி இயந்திரம்

## வெளி இணைப்புகள்

* ஐஎம்டிபி தளத்தில்
* ஐபிஎன் தளத்தில் பரணிடப்பட்டது 2013-06-07 at the வந்தவழி இயந்திரம்
# மூலா நாராயண சுவாமி

| மூலா நாராயண சுவாமி |
| --- |
| பிறப்பு | அண். 1912 தாடிபத்திரி, சென்னை மாகாணம், இந்தியா |
| இறப்பு | (1950-08-20)20 ஆகத்து 1950 (aged 38) தாடிபத்திரி, சென்னை மாகாணம், இந்தியா |
| பணி | திரைப்படத் தயாரிப்பாளர், தொழிலதிபர் |

**மூலா நாராயண சுவாமி** (*Moola Narayana Swamy*) ( சுமார் 1912 – 20 ஆகஸ்ட் 1950) ஓர் இந்தியத் தொழிலதிபரும், தெலுங்குத் திரைப்படத் தயாரிப்பாளரும் ஆவார். இராயலசீமை வங்கி வங்கி, இராயலசீமை டெக்ஸ்டைல்ஸ், கடப்பா செராமிக்ஸ், கடப்பா எலக்ட்ரிக் கம்பெனி, எண்ணெய் ஆலைகள், பால் கூட்டுறவுச் சங்கங்கள், சாராயம் ஒப்பந்தம், மார்க்கெட் யார்டுகள் போன்ற பல வணிகங்களை இவர் வைத்திருந்தார். இவர் "ஆந்திர பிர்லா" என்ற பெயராலும் அறியப்பட்டார்.

இவர், இந்தியத் திரைப்படத் தயாரிப்பு நிறுவனமான வாகினி ஸ்டுடியோவை நிறுவினார். இது அந்த நேரத்தில் ஆசியாவின் மிகப்பெரிய திரைப்பட படபிடிப்பு அரங்கங்களில் ஒன்றாகும். பிற்காலத்தில், பொம்மிரெட்டி நாகிரெட்டி இந்த நிறுவனத்தினை வாங்கினார். பின்னர் இதை விஜயா வாகினி ஸ்டுடியோஸ் என பெயர் மாற்றம் செய்தார்.

## மேற்கோள்கள்

* ஐ.எம்.டி.பி இணையத்தளத்தில் மூலா நாராயண சுவாமி
# பி. நர்சிங் ராவ்

| பி. நர்சிங் ராவ் |
| --- |
| 2015இல் ராவ் |
| பிறப்பு | போங்கு நர்சிங் ராவ் 26 திசம்பர் 1946 (1946-12-26) பிரக்னாப்பூர், ஐதராபாத் இராச்சியம் (நவீன தெலங்காணா, இந்தியா) |
| படித்த கல்வி நிறுவனங்கள் | உசுமானியா பல்கலைக்கழகம் |
| பணி | இயக்குநர், நடிகர், திரைப்படத் தயாரிப்பாளர், திரைக்கதை ஆசிரியர் |
| விருதுகள் | சர்வதேச விருதுகள் தேசிய திரைப்பட விருதுகள் நந்தி விருது |

**போங்கு நர்சிங் ராவ்** (*Bongu Narsing Rao*) (பிறப்பு 1946) ஓர் இந்தியத் திரைப்பட இயக்குநரும் திரைக்கதை ஆசிரியரும் எழுத்தாளரும் இசையமைப்பாளரும் கவிஞரும் திரைப்படத் தயாரிப்பாளரும் நடிகரும் மற்றும் ஓவியரும் ஆவார். இவர் முக்கியமாகத் தெலுங்குத் திரைப்படங்களிலும், நாடகங்களிலும் பணியாற்றுகிறார். ராவ் ஐந்து தேசிய திரைப்பட விருதுகள், மூன்று நந்தி விருதுகள், பல்வேறு சர்வதேச விருதுகளைப் பெற்றுள்ளார். மேலும், பல்வேறு ஆசிய திரைப்பட விழாக்களில் நடுவர் குழுவில் பணியாற்றியுள்ளார். 1989 மற்றும் 1991 ஆம் ஆண்டுகளில் முறையே 16 மற்றும் 17 வது மாஸ்கோ சர்வதேச திரைப்பட விழாக்களில் விருதுகளை வென்ற *தாசி* மற்றும் *மட்டி மனுசுலு* ஆகிய படங்களை இவர் இயக்கினார்.

## சொந்த வாழ்க்கை.

இவர் ஐதராபாத் இராச்சியத்திலிருந்த மேதக் மாவட்டத்தின் பிரக்னாபூரில் ஒரு விவசாயக் குடும்பத்தில் பிறந்தார். நரசிங்க ராவ் திருமணமானவர். இவருக்கு மூன்று மகன்கள் மற்றும் ஒரு மகள் மற்றும் ஏழு பேரக்குழந்தைகள் உள்ளனர்.

## மேற்கோள்கள்
# பொப்பிலிப் போர்

| பொப்பிலிப் போர்
 |
| --- |
| பிரெஞ்சுக் கிழக்கிந்தியக் கம்பனியின் போர் நடவடிக்கை பகுதி
 |
|

|  |  |
| --- | --- |
| நாள் | 24 சனவரி 1757
 |
| இடம் | பொப்பிலி, வெங்கடகிரி சமஸ்தானம் |
|  | பொப்பிலி, விஜயநகரம்
 |
| நிலப்பகுதி மாற்றங்கள் | ஏதுமில்லை
 |

 |
| பிரிவினர் |
| பூசபதி அரசன்
 | தந்திர பாப்பநாயுடு
 |
| தளபதிகள், தலைவர்கள் |
| மார்க்விஸ் தெ புஸ்ஸி பூசபதி முதலாம் விசயராம கசபதி
 | கோபால கிருஷ்ண நாயுடு தந்திர பாப்பாநாயுடு தேவுலப்பள்ளி பெத்தண்ணா புத்தராஜு வெங்கையா
 |
| இழப்புகள் |
| பூசபதி பூசபதி முதலாம் விசயராம கசபதிவின் படுகொலை
 | தந்திர பாப்பராயுடு, தேவுலப்பள்ளி பெத்தண்ணா மற்றும் புத்தராஜு வெங்கையாவின் தற்கொலைகள்
 |

**பொப்பிலிப் போர்** (*Battle of Bobbili*) 1757 ஜனவரி 24 அன்று பொப்பிலிக் கோட்டை மீதான தாக்குதலைப் பற்றியது. ஆந்திரப் பிரதேசத்தின் விஜயநகர (இன்றைய விசயநகர மாவட்டம்) சமஸ்தானத்தில் நடந்த ஒரு குறிப்பிடத்தக்க நிகழ்வாக இது கருதப்படுகிறது. பொப்பிலியின் இராணுவத்திற்கும் பிரெஞ்சு மற்றும் விஜயநகரத்தின் கூட்டுப் படைக்கும் இடையே இப்போர் நடைபெற்றது.

இப்போரின் முடிவில் பொப்பிலியின் தளபதி தந்திர பாப்பராயுடு தனது கடுமையான எதிர்ப்பு மற்றும் இறுதி பழிவாங்கல் ஆகியவற்றிற்காக “பொப்பிலி புலி” என்ற பெயரைப் பெற்றார்.

## பின்னணி

பொப்பிலி கோட்டை விசாகப்பட்டினத்திலிருந்து வடகிழக்கே 140 மைல் தொலைவில் அமைந்துள்ளது. 18 ஆம் நூற்றாண்டின் நடுப்பகுதியில், பொப்பிலியின் ஜமீந்தாராக இருந்த கோபாலகிருஷ்ண ரங்கராவ் மற்றும் விஜயநகரத்தின் மன்னன் பூசபதி பெத்த விஜயராம ராஜு ஆகியோருக்கிடையே கடுமையான பகை இருந்தது. இரு இராச்சியங்களின் எல்லையில் உள்ள ஓடைகளில் உள்ள தண்ணீரை பொப்பிலி மக்கள் பலவந்தமாக எடுத்து வந்தனர். பெத்த விஜயராம ராஜு, பிரெஞ்சுத் தளபதி மார்க்விஸ் தெ புஸ்ஸியுடன் ஒரு ஒப்பந்தத்தை மேற்கொண்டார். ஸ்ரீகாகுளம், ஏலூரு மற்றும் ராஜமன்றி ஆகிய பகுதிகளை சாகிராக ஆண்டுக்கு ரூ.2, 00,000 தொகைக்கு குத்தகைக்கு பெற்றார். இது பொப்பிலி அரசுக்கு கடும் கோபத்தை விளைவித்தது.

விஜயராம ராஜு தனது எதிரியான பொப்பிலி ராஜாவை தோற்கடிக்க உதவுமாறு புஸ்ஸியிடம் கேட்டுக்கொண்டார். புஸ்ஸி தனது படை மற்றும் பூசபதி விஜயராம கஜபதி ராஜுவின் படையுடன் பொப்பிலி கோட்டையை நோக்கி அணிவகுத்துச் சென்றார். 23 ஜனவரி 1757 இல் பொப்பிலி போர் நடைபெற்றது. போரில் பொப்பிலிப் படை தோற்றது. கோட்டை முற்றிலுமாக அழிக்கப்பட்டது. எண்ணற்ற பொப்பிலி வீரர்கள் உயிரிழந்தனர். போரில் புஸ்ஸி செய்த உதவிக்கு நன்றியாக மன்னர் விஜயநகர பூசபதி பெத்த விஜயராமராஜு யானம் பகுதியை வழங்கினார். யானமில் **தெ புஸ்ஸி** என்ற பெயரில் ஒரு தெரு இன்றும் உள்ளது.

## மேற்கோள்கள்
# வால்ட் டிஸ்னி பிக்சர்ஸ்

வால்ட் டிஸ்னி பிக்சர்ஸ்|  |
| வகை | துணை |
| நிறுவுகை | அக்டோபர் 16, 1923 |
| தலைமையகம் | பர்பேங்க், கலிபோர்னியா
500 தெற்கு பியூனா விஸ்டா தெரு |
| சேவை வழங்கும் பகுதி | உலகளவில் |
| முதன்மை நபர்கள் | சீன் பெய்லி (தலைவர், தயாரிப்பு) வனேசா மோரிசன் (தலைவர், ஸ்ட்ரீமிங்) |
| தொழில்துறை | திரைப்படத்துறை |
| தாய் நிறுவனம் | த வால்ட் டிஸ்னி ஸ்டுடியோஸ் |

**வால்ட் டிஸ்னி பிக்சர்ஸ்** என்பது வால்ட் டிஸ்னி நிறுவனத்திற்கு சொந்தமான அமெரிக்க நாட்டு திரைப்பட படப்பிடிப்பு வளாகம் மற்றும் த வால்ட் டிஸ்னி ஸ்டுடியோஸ்ஸின் துணை நிறுவனமாகும். இது வால்ட் டிஸ்னி ஸ்டுடியோஸ் நிறுவன பிரிவின் கீழ் நேரடி திரைப்படங்களை தயாரிக்கும் ஒரு முக்கிய நிறுவனம் ஆகும். இது கலிபோர்னியாவின் பர்பாங்கில் உள்ள வால்ட் டிஸ்னி ஸ்டுடியோவில் அமைந்துள்ளது. இது 1983 ஆம் ஆண்டில் அதன் தற்போதைய பெயரைப் பெற்றது. வால்ட் டிஸ்னி அனிமேஷன் ஸ்டுடியோஸ் மற்றும் பிக்ஸர் அனிமேஷன் ஸ்டுடியோஸ் தயாரிக்கும் திரைப்படங்களை இந்த நிறுவனத்தின் கீழ் விநியோகம் செய்கின்றது.

இந்த நிறுவனத்தின் மூலம் 2019 ஆம் ஆண்டு தி லயன் கிங் என்ற திரைப்படத்தை மறு ஆக்கம் செய்து உலகளவில் 6 1.6 பில்லியனுடன் அதிக வசூல் செய்த படமாகும். மற்றும் பைரேட்ஸ் ஆஃப் தி கரீபியன் என்ற திரைப்படம் மிகவும் முக்கிய திரைப்படமாகும். இதன் தொடர்சிகள் 2006 மற்றும் 2011 ஆம் ஆண்டுகளில் வெளியாகி உலகளாவிய பாக்ஸ் ஆபிஸில் 1 பில்லியன் டாலர் சம்பாதித்ததுஉள்ளது என்பது குறிப்பிடத்தக்கது.

## மேற்கோள்கள்

## மூவி

• புரோசன் II

## வெளியிணைப்புகள்

* அதிகாரப்பூர்வ இணையதளம்
* இணையதள திரைப்பட தரவுத்தளத்தில்Walt Disney Pictures
# பெல்லாரி மாவட்டம்

| பெல்லாரி மாவட்டம் |
| --- |
| மாவட்டம் |
| பெல்லாரி கோட்டை |
|  |
| நாடு |  இந்தியா |
| பகுதி | தென்னிந்தியா |
| மாநிலம் | கருநாடகம் |
| பிரிவு | குல்பர்கா கோட்டம் |
| தலைநகரம் | பெல்லாரி |
| அரசு |
|  • துணை ஆணையர் | பவன்குமார் மாலபதி ,இ.ஆ.ப |
| பரப்பளவு |
|  • மொத்தம் | 8,450 km2 (3,260 sq mi) |
| மக்கள்தொகை  |
|  • மொத்தம் | 14,00,970 |
| நேர வலயம் | ஒசநே+5:30 (இ.சீ.நே) |
| இணையதளம் |  |

**பெல்லாரி மாவட்டம்** இந்தியாவின் கர்நாடகா மாநிலத்திலுள்ள 31 மாவட்டங்களுள் ஒன்று. இதன் தலைமையகம் பெல்லாரி நகரத்தில் உள்ளது. இது 11 வருவாய் வட்டங்களைக் கொண்டிருந்தது. குல்பர்கா கோட்டத்தில் உள்ள பெல்லாரி மாவட்டத்தின் 6 வருவாய் வட்டங்களைக் கொண்டு புதிய விஜயநகரம் மாவட்டம் 8 பிப்ரவரி 2021 அன்று நிறுவப்பட்டது.

## மாவட்ட நிர்வாகம்

பெல்லாரி மாவட்டம் 5 வருவாய் வட்டங்களாகப் பிரிக்கப்பட்டுள்ளது. அவைகள் பின்வருமாறு:

* பெல்லாரி வட்டம்
* காம்பிளி வட்டம்
* குருகோடு வட்டம்
* சிரகுப்பா வட்டம்
* சன்துரு வட்டம்

## மக்கள் தொகை பரம்பல்

8,461 சதுர கிலோ மீட்டர் பரப்பளவு கொண்ட பெல்லாரி மாவட்டத்தின் 2011ஆம் ஆண்டின் கணக்கெடுப்பின்படி மக்கள் தொகை 2,452,595 ஆகும். அதில் 1,236,954 ஆண்கள் மற்றும் 1,215,641 பெண்கள் உள்ளனர்.பாலின விகிதம் 1000 ஆண்களுக்கு 983 பெண்கள் வீதம் உள்ளனர். சராசரி எழுத்தறிவு 67.43% ஆகும். இம்மாவட்ட மக்களில் இந்து சமயத்தினர் 85.77 %, இசுலாமியர் 13.08 % , கிறித்தவர்கள் 0.57 % மற்றும் பிறர் 0.53% ஆக உள்ளனர்.

## இவற்றையும் பார்க்கவும்

* கர்நாடக மாவட்டப் பட்டியல்
* குல்பர்கா பிரிவு

## மேற்கோள்கள்

## வெளியிணைப்புகள்

* கர்நாடகா ஆன்லைன் இணைய தளத்தில் பெல்லாரி மாவட்டப் பக்கம் பரணிடப்பட்டது 2009-03-03 at the வந்தவழி இயந்திரம்
# மாபூமி

| *மாபூமி* |
| --- |
| இயக்கம் | கவுதம் கோஷ் |
| நடிப்பு | சாய் சந்த் ரமி ரெட்டி |
| ஒளிப்பதிவு | கமல் நாயக் |
| படத்தொகுப்பு | ராஜகோபால் |
| வெளியீடு | 1979 |
| ஓட்டம் | 158 நிமிடம் |
| நாடு | இந்தியா |
| மொழி | தெலுங்கு |

**மாபூமி** (தெலுங்கு: మా భూమి, எங்கள் நிலம்) தெலுங்கானாவை மையமாக வைத்து 1979 ஆம் ஆண்டில் வெளிவந்த தெலுங்குத் திரைப்படமாகும். இந்தப் படம் கவுதம் கோஷ் என்பவரால் இயக்கப்பட்டது. இப்படம் விவசாய புரட்சியையும் வரலாற்றையும் ரத்தமும் சதையுமாக சொன்ன படம். இப்படத்தின் வரலாற்று கால கட்டம் 1945 முதல் 1951 வரை ஆகும்.

## விருதுகள்

* ஆந்திர பிரதேச அரசின் சிறந்த படத்திற்கான நந்தி விருது
* சிறந்த தெலுங்குப் படத்துக்கான தேசிய திரைப்பட விருது

## வெளி இணைப்புகள்

1. தமிழில் விமர்சனம்